Projekti 1234

Projekti 1234 ”Ovod” () on Neuvostoliitossa 1960-luvun loppupuolella kehitetty pieniin ohjusveneisiin (Малые ракетные корабли), MRK) kuuluva luokka aluksia, joita rakennettiin 1977–1991. Aluksia on käytetty myös Intiassa, Algeriassa ja Libyassa.

Aluksia rakensi Primorsk SSZ -telakka. Täydessä lastissaan aluksen uppoama on 730 tonnia ja nopeus 34 solmua. Aluksen pituus on 59,3 metriä, leveys 11,8 metriä ja syväys 3,08 metriä. Pääkoneina aluksessa on kolme M-521-diesel-moottoria, kolme potkuria ja 30 000 akselihevosvoimaa. Miehistön vahvuus on 64. Tulenjohtojärjestelmiä on kaksi: MPZ-301 Baza ja 1 Titanit.

Projekti 1234 -luokka rakennettiin P-120 Malahit (SS-N-9 Siren) -ohjuksen ympärille, joita veneessä on kuusi. Vientimalleissa käytettiin neljää vanhempaa P-15 Termit -ohjusta.

Luokkaa uudistettiin Projekti 1234.1 -luokaksi 1970-luvun puolivälin jälkeen. Tämän mallin veneitä rakennettiin 18, joista 11 on vielä käytössä Venäjän laivastossa. Vanhemman mallin 17 venettä poistettiin käytöstä 1990-luvulla. Lisäksi on rakennettu yksi kokeellinen 1234.7 -alus, joka on varustettu P-800 Oniks -ohjuksin.

Lisäksi veneissä on yksi ilmatorjuntaohjusjärjestelmä 9M-33 Osa, jossa on 20 ohjusta. Tykistöaseistuksena ohjusveneessä on yksi 57 mm AK-725 tai 76,2 mm:n AK-176 (1234.1) ja yksi kuuden putken gatling-tyyppinen 30 mm konetykki. 

Veneistä yksi, Musson upposi sotaharjoituksessa 16.4.1987, kun siihen osui ohjus. Libyalaisen Ain Zaquitin upottivat Yhdysvaltain ilmavoimien alukset Iso-Syrtillä 24.3.1986.

Ohjusvene Miraž upotti Georgian merivoimien aluksen Mustallamerellä elokuussa 2008.

Alukset

Venäjän Itämeren laivasto
Burun, 	1977, 	Itämeren laivasto 		
Veter, 	1977, 	Itämeren laivasto	
Priliv (Прилив), 	1980, Itämeren laivasto
Meteor (Метеор), 	1982, Itämeren laivasto
Passat (Пассат), 	1983, Itämeren laivasto
Perekat (Перекат), 	1983, Itämeren laivasto
Geyzer (Гейзер), 	1983, Itämeren laivasto
Liven, 	1991, Itämeren laivasto

Venäjän Mustanmeren laivasto

Štil (Штиль) #620, 	1978, Mustanmeren laivasto, 1976–1982 Zib, 1982–1992 Komsomolets Mordovy 			
Miraž (Мираж) #617, 1983, Mustanmeren laivasto		
Razliv, 	1991, Mustanmeren laivasto
Razliv, ?, Mustanmeren laivasto 
Iney, ?, Mustanmeren laivasto

Venäjän Pohjoinen laivasto
Aysberg, 	1978, Pohjoinen laivasto	
Rassvet (Рассвет), 	1982, Pohjoinen laivasto
Tutša, 	1978, Pohjoinen laivasto
Urugan, 	1979, Pohjoinen laivasto
Priboi (Прибой), ?, Pohjoinen laivasto

Venäjän Tyynenmeren laivasto
Moroz, 	1989, Venäjän Tyynenmeren laivasto
Purga, ?, Tyynenmeren laivasto 
Smertš (Смерч), 	1984, 	Tyynenmeren laivasto			

Luokan valmistuneista aluksista on kolme siirretty Algeriaan, kolme Intiaan ja Neljä Libyaan. Osa siirretyistä aluksista kuuluu muuhun alaluokkaan.

Lähteet

Venäjän laivaston sotalaivat
Neuvostoliiton laivaston sotalaivat
Ohjusveneet